
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ειδικός Κανονισμός 1/1990 του Εθνικού Συμβουλίου Ραδιο- 
τηλεοράσεως «περί εξετάσεως αιτήσεων χορηγήσεως τηλε¬ 
οπτικών αδειών» . 1 

Έκδοση και κυκλοφορία ομολόγων της ΕΚΤΕ διετούς και 
τριετούς διάρκειας εντός του εγκεκριμένου ορίου των 110 
δισ. δρχ..«. 2 

Ίδρυση της «ΕΥΡΩΠΑΪΚΗΣ ΠΙΣΤΗΣ» Εταιρείας Διαχειρί- 
σεως Αμοιβαίου Κεφαλαίου ΑΕ . 3 

Αύξηση του ορίου εκδόσεως ομολόγων της ΕΤΒΑ από 270 
δισ. δρχ. σε 300 δισ. δρχ. 4 

Ίδρυση της Χρηματιστηριακής Ανώνυμης Εταιρείας με την 
επωνυμία «ΑΛΚΗ» ΑΕ. 5 

Καταβολή μέρους των οφειλομένων δεδουλευμένων αποδο¬ 
χών στους μισθωτούς της επιχ/σης ΒΟΜΒΥΚΡΥΛ που 
έκαναν επίσχεση εργασίας. 6 

Ορισμός ως υποχρεωτικής της αναγραφής στη συσκευασία 
όλων των κοκκωδών σκευασμάτων της ημερομηνίας λή¬ 
ξης τους. 7 


Εξαίρεση από το Ν. 1735/87 της πλήρωσης έντεκα (11) θέ¬ 
σεων της Κατηγορίας ΠΕ Βιοχημικών - Χημικών στο Πε- 
ριφ. Γενικό Νοσ. Παίδων Αθηνών «Η Αγία Σοφία» .... 8 

Χορήγηση άδειας άσκησης επαγγέλματος Κοινωνικού Λει¬ 
τουργού στην Κουρκούτη Νεκταρία του Στυλιανού .... 9 

Παροχή άδειας στον Κων/νο Καλαβρό καθηγητή τμ/τος Νο¬ 
μικής του Παν/μίου Θράκης να προσφέρει τις υπηρεσίες 


του ως βοηθός Νομικοί Συμβούλου.10 

Αύξηση κατά 16% των εισφορών υπέρ ΤΠΑΕΝ.11 

Αύξηση κατά 12% των χορηγουμένων από το ΤΠΑΕΝ εφά¬ 
παξ παροχών.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 66 (1) 

Ειδικός Κανονισμός 1/1990 του Εθνικού Συμβουλίου Ραδιοτη- 

λεοράσεως «περί εξετάσεως αιτήσεων χορηγήσεως τηλεοπτι¬ 
κών αδειών». 

ΤΟ ΕΘΝΙΚΟ ΣΥΜΒΟΥΛΙΟ ΡΑΔΙΟΤΗΛΕΟΡΑΣΕΩΣ 
Έχοντας υπ’ όψη: 

Το άρθ. 3 παρ. 8 του Ν. 1866/1989 (Α' 222), αποφασίζει: 

Άρθρο 1 

Άδειες ιδρύσεως λειτουργίας τηλεοπτικών σταθμών 
τοπικής εμβέλειας. 

Το Εθνικό Συμβούλιο Ραδιοτηλεοράσεως (Συμβούλιο) γνωμο- 
δοτεί για τη χορήγηση σε Ανώνυμες Εταιρείες ή οργανισμούς το¬ 
πικής αυτοδιοικήσεως αδείας ιδρύσεως και λετιουργίας τηλεοπτι¬ 
κών σταθμών τοπικής εμβέλειας. 

Άρθρο 2 
Είδη αδειών 

1. Η άδεια ιδρύσεως, εγκαταστάσεως και λειτουργίας αφορά 
εκπομπή, μετάδοση και αναμετάδοση διαμέσου των ερτζιανών, 
με ελεύθερο ή κωδικοποιημένο σήμα, με χρήση επίγειων σταθ¬ 
μών εκπομπής, μεταδόσεως ή αναμεταδόσεως μέσω δορυφόρου, 
ενσυρμάτων κυκλωμάτων, καλωδιακών μεταδόσεων και γενι¬ 
κώς με κάθε τεχνική μέθοδο και εφαρμογή τεχνολογίας που συ¬ 
ντελεί στην μετάδοση ήχου και εικόνας που προορίζονται για 
λήψη από το κοινό, γενική ή ειδική. 

2. Η άδεια μπορεί να περιλαμβάνει το σύνολο ή ορισμένες από 
τις μεθόδους εκπομπής, μεταδόσεως και αναμεταδόσεως τελο¬ 
πτικών προγραμμάτων. 

Άρθρο 3 

Πρόσωπα στα οποία χορηγείται η άδεια 

1. Η άδεια ιδρύσεως, εγκαταστάσεως και λειτουργίας τηλεο¬ 
πτικού σταθμού τοπικής εμβέλειας μπορεί να δοθεί σε ανώνυμες 
εταιρείες ή οργανισμούς τοπικής αυτοδιοικήσεως. 

2. Οι μετοχές των ανωνύμων εταιρειών είναι υποχρεωτικώς 
ονομαστικές. Η υποχρέωση αυτή ισχύει και για τις εταιρίες που 
κατέχουν μετοχές εταιριών που έχουν ή ζητούν άδεια ιδρύσεως 
και λειτουργίας τηλεοπτικού σταθμού, καθώς και για τις εταιρίες 
που κατέχουν μετοχές των εταιριών αυτών, τους μετόχους τους, 
του κατόχους μετοχών τους με οποιαδήπότε αιτία και τους μετό- 

χους ή κατόχους μετοχών εταιριών συνδεδεμένων αμέσως ή εμ¬ 
μέσως, οριζοντίως ή καθέτως με τις εταιρίες αυτές. 

Άρθρο 4 

Μια άδεια σε κάθε πρόσωπο 

1. Δεν επιτρέπεται να χορηγηθούν περισσότερες από μια άδειες 
στο ίδιο νομικό πρόσωπο ή οργανισμό τοπικής αυτοδιοική- 
σεως. 

2. Δεν επιτρέπεται στο ίδιο νομικό ή φυσικό πρόσωπο να μετέ¬ 
χει εν όλω η εν μέρει σε δεύτερο τηλεοπτικό σταθμό ως ιδιοκτή¬ 
της, μέτοχος, διαχειριστής ή μέλος διοίκησης ή διαχείρισης. 

Άρθρο 5 

Κριτήρια χορηγήσεως και ανανεώσεως αδειών 

1. Για τη χορήγηση και ανανέωση της άδειας ιδρύσεως, εγκα- 
ταστάσεως και λειτουργίας τηλεοπτικού σταθμού τοπικής εμβέ¬ 
λειας, το Συμβούλιο διερευνά ιδίως. 

α) την τήρηση των προϋποθέσεων του άρθρ. 4 του Ν. 1866/ 
1989 (Α' 222) περ. α' και β' σε συνδυασμό με τα άρθρ. 3 και 4 
του Κανονισμού αυτού καθώς και τη διασφάλιση της μη κατα- 
στρατηγήσεως των ίδιων διατάξεων. 

β) την φερεγγυότητα, αξιοπιστία και βιωσιμότητα των εται¬ 
ριών (και όχι μόνο των μετόχων τους) και στην περίπτωση των 
οργανισμών τοπικής αυτοδιοικήσεως την διασφάλιση αυτοδύνα¬ 
μης λειτουργίας του τηλεοπτικού σταθμού. 

γ) την μη καταδίκη των μετόχων κατά την έννοια του άρθρου 
3 παρ. 2 για αδικήματα αναφερόμενα στο άρθρο 22 του Π.Δ. 
611/1977, καθώς και για αδίκημα τύπου συναπτόμενο προς 
κατάχρηση τής ελευθεροτυπίας κατ’ άρθρο 3 του νόμου περί τύ¬ 
που, θεωρούμενο κατά την κρίση του Συμβουλίου ως ιδιαίτερης 
βαρύτητας. Ως ιδιαίτερης βαρύτητας μπορεί να θεωρηθεί και η 
καθ’ υποτροπή καταδίκη για οποιοδήποτε αδίκημα τύπου, 

δ) την τεχνική αρτιότητα του σταθμού και ιδίως τη διασφάλιση 
των τηλεπικοινωνιών, των ηλεκτρονικών μέσων μαζικής επικοι¬ 
νωνίας και ιδίως της ΕΡΤ ΑΕ καθώς και των αερομεταφο¬ 
ρών. 

ε) την πληρότητα και ποιότητα του προγράμματος. 

στ) την τήρηση των αρχών και κανόνων λειτουργίας που ισχύ¬ 
ουν για τα μέσα μαζικής επικοινωνίας και τη δυνατότητα της τη- 
ρήσεώς τους. 

2. Για την πιθανολόγηση της φερεγγυότητας και αξιοπιστίας 
των ανωνύμων εταιριών (που δεν αποτελούν επιχειρήσεις ΟΤΑ) 
απαιτείται η κατάθεση μαζί με την αίτηση επ’ ονόματι της αιτού- 
σας εταιρίας, εγγυητικής επιστολής υπέρ του ελληνικού δημοσίου 
αναγνωρισμένου πιστωτικού ιδρύματος, ύψους ενός δισεκατομ¬ 
μυρίου δραχμών, εάν η αίτηση αφορά τις περιοχές Αθηνών και 
Θεσσαλονίκης και 500 εκατομμυρίων δραχμών στις λοιπές περι¬ 
πτώσεις. Ο τύπος της εγγυητικής επιστολής καθορίζεται με από¬ 
φαση του Συμβουλίου. Η επιστολή αυτή επιστρέφεται αμέσως 
μετά την τυχόν απορριπτική απόφαση του υπουργού, εν πάση δε 
περιπτώσει εντός τριμήνου από της καταθέσεώς της. 

Στην περίπτωση χορηγήσεως της αδείας αντικαθίσταται με 
εγγυητική επιστολή ύψους καθοριζομένου στην σύμβαση παρα- 
χωρήσεως. Η νέα αυτή εγγυητική επιστολή θα παραμένει εις χεί- 
ρας του δημοσίου καθ’ όλη τη διάρκεια ισχύος της αδείας και της 
συμβάσεως ως εγγύηση για την τήρηση των όρων του νόμου, της 
συμβάσεως παραχωρήσεως και των κωδίκων δεοντολογίας. 

3. Για την εξακρίβωση της πληρότητας και ποιότητας του 
προγράμματος για τη χορήγηση της άδειας συνεκτιμώνται. 

α) η εμπειρία και παράδοση των μετόχων της εταιρίας στα 
μέσα μαζικής επικοινωνίας. 

β) Όι γνώσεις, εμπειρία, ικανότητα, δημιουργική πρωτοβου¬ 
λία και επαγγελματική αναγνώριση των βασικών στελεχών του 
σταθμού. 

γ) η προγραμματική δέσμευση για την ανάπτυξη των τομέων 


της ενημερώσεως, της επιμορφώσεως, ψυχαγωγίας και για την 
προσφορά σε όλες τις μορφές του λόγου και της τέχνης καθώς και 
μεγάλη πιθανολόγηση και βάσιμη προσδοκία τηρήσεως αυτών 
των δεσμεύσεων. 

δ) ϊ) δυνατότητα ίδιας παραγωγής προγραμμάτων. 

4. Κατά την ανανέωση της άδειας συνεκτιμάται και η ακροα¬ 
ματικότητα και θεαματικότητα του σταθμού. 

Άρθρο 6 

Εκχώρηση της άδειας και μεταβίβαση μετοχών 

1. Η άδεια είναι ανεκχώρητη και αναπαλλοτρίωτη. Η χρήση ή 
εκμετάλλευση μπορεί να εκχωρηθεί μόνο σε δημοτική ή διαδημο¬ 
τική επιχείρηση. 

2. Κάθε μεταβίβαση μετοχών αδειούχων ανώνυμης εταιρίας, 
εν ζωή ή αιτία θανάτου, γνωστοποιείται εντός τριάντα ημερών 
στο Συμβούλιο. 

Άρθρο 7 

Τεχνικά χαρακτηριστικά των τηλεοπτικών σταθμών 

1. Η τεχνική μελέτη καθώς και ο τεχνικός εξοπλισμός εκπο¬ 
μπής, μεταδόσεως και αναμεταδόσεως τηλεοπτικού σήματος, 
πρέπει να προβλέπει και να διασφαλίζει ότι: 

α) κάθε ένα από τα κύρια μηχανήματα χειρισμού τηλεοπτικού 
σήματος, στο ΒΤΙΙΟΙΟ επιτυγχάνει τη λήψη ακριβούς και πιστού 
τηλεοπτικού σήματος. 

β) το τηλεοπτικό σύστημα που ακολουθείται είναι σύμφωνο 
προς τις υποδείξεις της (ΧΙΚ ως προς τα πρότυπα εκπομπής και 
την ακρίβεια συχνοτήτων 

γ) η διευθέτηση του συστήματος ακτινοβολίας και η ισχύς του 
πομπού εξασφαλίζουν επίπεδα σήματος αναγκαία και επαρκή στα 
όρια της περιοχής που ζητείται άδεια και παραλλήλως προασπί¬ 
ζουν την αναγκαία και επαρκή κάλυψη σε άλλες περιοχές στις 
οποίες λετιουργεί πομπός της ίδιας συχνότητας. 

δ) η εκπομπή αρμονικών ή παρασιτικών ακτινοβολιών δεν θα 
υπερβαίνει τα ελάχιστα όρια για την αναγκαία και επαρκή χρήση 
γειτονικών συχνοτήτων. 

2. Η εφαρμογή της τεχνικής μελέτης και η χρήση των μηχα¬ 
νημάτων πρέπει να διασφαλίζεται με την απασχόληση έμπειρου 
προσωπικού το οποίο θα έχει και τα απαραίτητα τυπικά επαγγελ¬ 
ματικά προσόντα. 

Άρθρο 8 
Βιβλίο Αιτήσεων 

Λ 

1. Στο Εθνικό Συμβούλιο Ραδιοτηλεοράσεως τηρείται ειδικό 
βιβλίο θεωρημένο από τον Πρόεδρο του Συμβουλίου και στο 
οποίο καταχωρούνται οι αιτήσεις και οι φάκελλοι που διαβιβάζο¬ 
νται από τη Γενική Γραμματεία Τύπου του Υπουργείου Προε¬ 
δρίας της Κυβερνήσεως. 

2. Η καταχώρηση περιλαμβάνει: 

α) ημερομηνία διαβιβάσεως του φακέλου και πλήρη περι¬ 
γραφή των στοιχείων του φακέλου που συνοδεύουν την αίτηση. 

β) τα στοιχεία κάθε εγγράφου που συμπληρώνει τον φάκελο 
είτε με από πρωτοβουλία των ενδιαφερομένων είτε μετά πρό¬ 
σκληση του Συμβουλίου ή οργάνου ή επιτροπής του. 

3. Το βιβλίο αυτό είναι προσιτό σε οποιονδήποτε έχει έννομο 
συμφέρον. 

Άρθρο 9 

Εποπτεία κατά την προδικασία 

1. Το Συμβούλιο παρακολουθεί όλη την προδικασία από την 
κατάθεση της αιτήσεως μέχρι τη συζήτησή της ενώπιον του. 

2. Ο Πρόεδρος ή κατ’ εξουσιοδότηση του μέλος του Συμβου¬ 
λίου μπορεί να απευθύνεται στις υπηρεσίες, όργανα ή υπαλλήλους 
οι οποίοι ασχολούνται με τη διεκπεραίωση των αιτήσεων χορήγη- 

σης άδειας χαι να ζητά οποιαδήποτε πληροφορία. 

3. Ο πρόεδρος ή το μέλος του Συμβουλίου που έχει οριστεί απ’ 
αυτόν μπορεί να ζητήσει από τον ενδιαφερόμενο τη συμπλήρωση 
του φακέλου. 

Άρθρο 10 

Εξέταση των αιτήσεων 

1. Ο Πρόεδρος του Συμβουλίου αναθέτει σε μέλος ή επιτροπή 
την εξέταση της κατ’ αρχήν συνδρομής των προϋποθέσεων και 
κριτηρίων της υποβληθείσας αιτήσεως. Το Συμβούλιο ύστερα 
από την ανωτέρω εισήγηση αποφασίζει εάν η υποβληθείσα αί¬ 
τηση είναι περαιτέρω εξεταστέα. Σε καταφατική περίπτωση ορί¬ 
ζει δημόσια συνεδρίαση. 

2. Κατά τον ορισμό της συζητήσεως και ιδιώς κατά την πρώτη 
εφαμρογή του παρόντος καταβάλλεται προσπάθεια να συζητη¬ 
θούν στην ίδια συνεδρίαση αιτήσεις που αφορούν την ίδια γεωγρα¬ 
φική ενότητα εφ’ όσον έχουν συμπληρωθεί οι φάκελλοι που συνο¬ 
δεύουν τις αντίστοιχες αιτήσεις. 

3. Η πράξη ορισμού της δημόσιας συζητήσεως κοινοποιείται 
με επιμέλεια του Γραμματέα του Συμβουλίου. Ο Πρόεδρος του 
Συμβουλίου δύναται να παραγγείλει την κοινοποίηση και σε τρίτα 
πρόσωπα που έχουν έννομο συμφέρον. 

4. Ο Πρόεδρος του Συμβουλίου σε κάθε περίπτωση κοινοποιεί 
την πράξη ορισμού"της συζητήσεως μαζί με την τεχνική έκθεση 
στο Υπουργείο Μεταφορών και Επικοινωνιών, στον ΟΤΕ και 
στην ΕΡΤ ΑΕ για τη διατύπωση τυχόν παρατηρήσεών τους. 

Άρθρο 11 
Δημόσια Συνεδρίαση 

1. Το έκθεμα των αιτήσεων που πρόκειται να συζητηθούν δη¬ 
μοσιεύεται 5 μέρες πριν από την ημέρα της συζητήσεως σε δύο 
ημερήσιες εφημερίδες. 

2. Η ΕΡΤ ΑΕ, ο ΟΤΕ ή ο τρίτος που έχει ειδικό έννομο συμφέ¬ 
ρον μπορεί να διατυπώσει εγγράφως τις απόψεις του σε υπό¬ 
μνημα που υποβάλει στην Γραμματεία του Συμβουλίου το αργό¬ 
τερο την προπαραμονή της δημόσιας συνεδριάσεως. Μπορεί επί¬ 
σης να εκθέσει προφορικά τις απόψεις τους. 

3. Οι αιτούντες και οι τρίτοι κατά την παρ. 2 μπορούν να πα- 
ραστούν και δια πληρεξουσίου. Ο Πρόεδρος του Συμβουλίου μπο¬ 
ρεί να παραγγείλει την αυτοπρόσωπη εμφάνιση του νομίμου εκ¬ 
προσώπου ή οποιουδήποτε υπεύθυνου του υπό ίδρυση τηλεοπτι¬ 
κού σταθμού. 

4. Όλα τα αποδεικτικά στοιχεία προσκομίζονται μέχρι την 
παραμονή της συζητήσεως. 

Άρθρο 12 

Η γνώμη του Συμβουλίου 

1. Το Συμβούλιο αποφαϊνεται κατά τον γενικό κανονισμό λει¬ 
τουργίας του. Σε περίπτωση που καμμία άποψη δεν συγκεντρώ¬ 
νει την απόλυτη πλειοψηφία των μελών εφαρμόζεται κατ’ αναλο¬ 
γία ο Κώδικας Πολιτικής Δικονομίας. 

2. Η γνώμη τού Συμβουλίου πρέπει να περιέχει σαφή και 
πλήρη αναφορά όλων των στοιχείων της άδειας ιδρύσεως, εγκα- 
ταστάσεως και λειτουργίας τηλεοπτικού σταθμού τοπικής εμβέ¬ 
λειας. 

3. Το πρακτικό της συνεδριάσεως σχηματισμού και διατυπώ- 
σεως της γνώμης του Συμβουλίου μαζί με την αίτηση και τα 
λοιπά έγγραφα υποβάλλεται χωρίς καθυστέρηση στον Υπουργό 
Προεδρίας της Κυβερνήσεως. Περίληψη της γνώμης του Συμ¬ 
βουλίου καταχωρείται στό βιβλίο του άρθρου 8. Το πλήρες κεί¬ 
μενο της γνώμης δημοσιεύεται στο Δελτίο του Συμβουλίου. 

4. Αντίγραφο του πρακτικού έχει δικαίωμα να λάβει ο αϊτών 


και κάθε τρίτος που έχει συμφέρον. Η ύπαρξη έννομου συμφέρο¬ 
ντος κρίνεται από τον Πρόεδρο του Συμβουλίου. 

Άρθρο 13 

Διαδικασία ανακλήσεως άδειας 

1. Η άδεια τηλεοπτικού σταθμού ανακαλείται σύμφωνα με το 
άρθρο 10 του Ν. 1866/1989 (Ά 222). 

2. Οι διατάξεις του παρόντος εφαρμόζονται αναλόγως και στη 
διατύπωση της σχετικής γνώμης του Συμβουλίου. 

Άρθρο 14 
Μεταβατική διάταξη 

Κατά την πρώτη εφαρμογή του παρόντος και προκειμένου για 
τις αιτήσεις που εκκρεμούν η εγγυητική επιστολή του άρθρου 5 
παρ. 2 απαιτείται μόνο από τους αιτούντες για τους οποίους το 
Συμβούλιο διαπιστώσει ότι εκπληρούν κατ’ αρχήν τις προϋποθέ¬ 
σεις και τα κριτήρια του νόμου και πρέπει να κατατεθεί στην 

Γ ραμματεία του Συμβουλίου μέχρι την 21 Φεβρουάριου 1990. 

* 

Αθήνα, /.Φεβρουάριου 1990 

Ο Πρόεδρος 
-' Π.Δ. ΔΑΓΤΟΓΛΟΥ 


Αριθ. Ε.Κ. 14/6138 (2) 

Έκδοση και κυκλοφορία ομολόγων της ΕΚΤΕ διετούς και τριε- 
τούς διάρκειας εντός του εγκεκριμένου ορίου των 110 δισ. δρχ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: "’ - 

1. Τις διατάξεις του Ν.Δ. 3746/1957 «Περί ασφαλιστικών 
ρητρών, φορολογικών απαλλαγών και άλλων τινών διευκολύν¬ 
σεων παρεχομένων τα ομολογιακά δάνεια και προνομιούχους με- 
τοχάς, εκδιδομένας δια παραγωγικούς σκοπούς». 

2. Τις διατάξεις της παρ. 2 του άρθρου 31 του Ν. 542/1977 
«Περί τροποποιήσεως αντικαταστάσεως και συμπληρώσεως φο¬ 
ρολογικών και άλλων τινων διατάξεων», όπως συμπληρώθηκε με 
την παραγρ. 1 του άρθρου 9 του Ν.876/1979 «περί τροποποιή¬ 
σεως και συμπληρώσεως διατάξεων αναφερομένων εις την ανά- 
πτυξιν της Κεφαλαιαγοράς».' 

3. Τις διατάξεις των άρθρων 7 και 12 του Α.Ν. 143 «Περί μέ¬ 
τρων προς ενίσχυσιν της Κεφαλαιαγοράς» όπως ισχύει σήμερα. 

4. Τον Ν.1806/88 για την «Τροποποίηση της νομοθεσίας για 
τα Χρηματιστήρια Αξιών και άλλες διατάξεις». 

5. Τις διατάξεις του άρθρου 3 του Ν.128/75 «Περί τροποποι¬ 
ήσεως και συμπληρώσεως διατάξεων τινών αναφερομένων εις 
την λειτουργία του Χρηματοδοτικού συστήματος» όπως συμπλη¬ 
ρώθηκε με το άρθρο 1 του Ν. 1046/80 «Περί συμπληρώσεως 
διατάξεων της τραπεζικής Νομοθεσίας». 

6. Τις αποφάσεις της Νομισματικής Επιτροπής: 

-95/9/14.10.1975 «Περί των προϋποθέσεων εκδόσεως 

Τραπεζικών ομολόγων» όπως ισχύει σήμερα. 

- 310/1/22.4.1981 με την οποία διευκρινίζονται οι διατά¬ 
ξεις που ισχύουν σχετικά με το ανώτατο όριο των ομολόγων κάθε 
Τράπεζας που βρίσκονται σε κυκλοφορία. 

7. Την αριθμ. 879/24.11.86 Πράξη του Διοικητή της Τρά¬ 
πεζας της Ελλάδος, σχετικά με τα επιτόκια που θα ισχύουν για 
τις ετήσιες ανανεώσεις των τραπεζικών ομολόγων που εκδίδονται 
από 1.12.86 και μετά. 

8. Την αριθμ. 1182/20.11.87 Πράξη του Διοικητή της Τρά¬ 
πεζας της Ελλάδος, με την οποία δίνεται η δυνατότητα στα πι¬ 
στωτικά ιδρύματα να καθορίζουν ελεύθερα το επιτόκιο, τη διάρ¬ 
κεια και τους λοιπούς όρους έκδοσης, διάθεσης, ανανέωσης, εξό¬ 
φλησης και προεξόφλησης των ομολόγων που εκδίδουν. 

9. Το αντίγραφο πρακτικών της Τακτικής Γ ενικής Συνέλευσης 

των Μετόχων της ΕΘΝΙΚΗΣ ΚΤΗΜΑΤΙΚΗΣ ΤΡΑΠΕΖΗΣ 
ΤΗΣ ΕΛΛΑΔΟΣ της 24ης Ιουνίου 1988. 

10. Το απόσπασμα των πρακτικών της με αριθ. 421/ 
17.4.89 συνεδρίασης της Επιτροπής Νομισματικών και Πιστω¬ 
τικών Θεμάτων της Τραπέζης Ελλάδος, βάσει του οποίου εγκρί- 
νεται η αναπροσαρμογή στο ποσό των 110 δισ. δρχ. του ανώτα¬ 
του συνολικού ορίου μέχρι του οποίου μπορεί η Εθνική Κτημα¬ 
τική Τράπεζα της Ελλάδος να θέσει σε κυκλοφορία τραπεζικά 
ομόλογα. 

11. Την υπ’ αριθ. 161/24.2.89 έκθεση των Ορκωτών Λογι¬ 
στών. 

12. Την εισήγηση του Παναγιώτη Κυριακοπούλου, αποφασί¬ 
ζει ομόφωνα: 

Παρέχει την άδεια στην ΕΚΤΕ για έκδοση και κυκλοφορία 
τραπεζικών ομολόγων διετούς και τριετούς διάρκειας εντός του 
εγκεκριμένου ήδη των 110 δισ. δρχ. με τους κατωτέρω όρους: 

1. Η έκδοση του δανείου με διετή και τριετή τραπεζικά ομό¬ 
λογα γίνεται σύμφωνα με το Ν.Δ. 3746/1957 και τον Ν.128/ 
1975, όπως ισχύουν σήμερα, και τις σχετικές αποφάσεις της 
Επιτροπής Κεφαλαιαγοράς και' της Επιτροπής Νομισματικών 
και Πιστωτικών Θεμάτων. 

2. Έκδοση και διάθεση: Η ονομαστική αξία κάθε ομολόγου 
ανέρχεται σε 100.000 δραχμές. Τα ομόλογα εκδίδονται σε 
απλούς ή πολλαπλούς τίτλους. 

Τα ομόλογα είναι ανώνυμα και διατίθενται σε δημόσια εγ¬ 
γραφή και συνεχή προσφορά, κατά τη διάρκεια του μήνα που 
προηγείται της ενάρξεως της διάρκειάς τους, στο κατάστημα της 
Τράπεζας και σε καταστήματα άλλων πιστωτικών ιδρυμάτων και 
χρηματιστών που έχουν εξουσιοδοτηθεί. 

3. Διάρκεια: Τα ομόλογα έχουν διάρκεια 2 ή 3 ετών που αρχί¬ 
ζει από την έναρξη τής,περιόδου εκτοκισμού όπως καθορίζεται 
στον 4ο όρο. 

4. Επιτόκιο: Το επιτόκιο των ομολόγων ορίζεται σύμφωνα με 
την 1182/20,11.87 Πράξη του Διοικητού της Τράπεζας της 
Ελλάδος. Το επιτόκιο παραμένει σταθερό για όλη τη διετή ή 
τριετή διάρκειά τών. Η περίοδος εκτοκισμού αρχίζει την πρώτη 
μέρα του μήνα που έπεται της ημερομηνίας εκδόσεως και διαθέ- 
σεως του τίτλου. Ο τόκος θα είναι πληρωτέος δεδουλευμένος 
κάθε έτος, την ημερομηνία που αναγράφεται σε κάθε τοκομερίδια 
με αποκοπή του αντίστοιχου τοκομεριδίου. 

5. Εξόφληση: Τα ομόλογα εξοφλούνται στον κομιστή, στο κα¬ 
τάστημα της Τράπεζας και σε καταστήματα άλλων πιστωτικών 
ιδρυμάτων και χρηματιστών που έχουν εξουσιοδοτηθεί με την κα¬ 
ταβολή της ονομαστικής τους αξίας κατά την ημερομηνία λήξης 
τους εφόσον συμπίπτουν με εργάσιμες ημέρες αλλιώς την αμέσως 
επόμενη εργάσιμη ημέρα. 

6. Φορολογικές απαλλαγές: 

α) Οι τόκοι των ομολόγων δεν υπολογίζονται στο φορολογητέο 
εισόδημα απαλλάσσονται από οποιαδήποτε φορολογία υπέρ του 
Δημοσίου ή υπέρ οποιουδήποτε τρίτου. 

β) Οι τίτλοι των ομολόγων, οι επαχθείς μεταβιβάσεις και οι 
ανανεώσεις τους, για οποιοδήποτε λόγο, απαλλάσσονται από 
κάθε φόρο ή τέλος υπέρ του Δημοσίου ή υπέρ οποιουδήποτε τρί¬ 
του. Επίσης απαλλάσσονται από τα τέλη χαρτοσήμου οι εξοφλή¬ 
σεις των τόκων και του κεφαλαίου κατά τη λήξη ή κατά την εξα¬ 
γορά των ομολόγων. Γενικά το δάνειο απαλλάσσεται από κάθε 
φόρο, χαρτόσημο ή οποιοδήποτε άλλο τέλος οποιασδήποτε φύ- 
σεως και μορφής υπέρ του Δημοσίου ή υπέρ οποιουδήποτε άλλου 
προσώπου. 

7. Εισαγωγή στο Χρηματιστήριο: Τα ομόλογα είναι διαπραγ¬ 
ματεύσιμα στο Χρηματιστήριο Αξιών Αθηνών. 

8. Παραγραφή αξιώσεων: Οι αξιώσεις από το κεφάλαιο των 
ομολόγων υπόκεινται σε ΙΟετή παραγραφή και οι αξιώσεις από 
τους τόκους σε πενταετή παραγραφή. 

9. Λοιποί όροι: Οι τίτλοι (ομόλογα) θα αναγράφουν την διάρ¬ 
κεια του ομολόγου, τον αριθμό του, την σειρά, την ονομαστική 


του αξία, την ημερομηνία έκδοσής του, την ημερομηνία έναρξης 
και λήξης τού, το επιτόκιό του, τα στοιχεία της εγκριτικής από¬ 
φασης της Επιτροπής Κεφαλαιαγοράς και θα είναι υπογραμμένα 
με μηχανικό μέσο από τον Διοικητή της Τράπεζας. Στους τίτλους 
θα είναι προσαρτημένα τα αντίστοιχα δύο ή τρία ετήσια τοκομερί¬ 
δια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιανουάριου 1990 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

Αριθ. 22/6139 . (3) 

Ίδρυση της «ΕΥΡΩΠΑΪΚΗΣ ΠΙΣΤΗΣ» Εταιρείας Διαχειρίσεως 
Αμοιβαίου Κεφαλαίου ΑΕ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν.Δ. 608/1970 «περί Εταιρειών Επενδύσεων Χαρτο¬ 
φυλακίου και Αμοιβαίων Κεφαλαίων». 

2. Την από 23η Ιουνίου 1989 αίτηση της Ευρωπαϊκής Πίστης 
Ανώνυμης Εταιρείας Γενικών Ασφαλίσεων, για την έγκριση ίδρυ¬ 
σης από μέρους της Α.Ε. Διαχειρίσεως Αμοιβαίων Κεφα¬ 
λαίων. 

3. Το ερωτηματολόγιο το οποίο υπέβαλε συμπληρωμένο η υπό 
σύσταση Εταιρεία. 

4. Την εισήγηση του Διονύση Καλλίνικου, αποφασίζει ομό¬ 
φωνα: 

Εισηγείται την παροχή άδειας για την ίδρυση της Α.Ε. Διαχει¬ 
ρίσεως Αμοιβαίων Κεφαλαίων με την επωνυμία «ΕΥΡΩΠΑΪΚΗ 
ΠΙΣΤΗ - Εταιρεία Διαχειρίσεως Αμοιβαίων Κεφαλαίων Α.Ε.» 
και μετοχικό κεφάλαιο 10.000.000 δρχ. 

Ιδρυτές-Μέτοχοι της Εταιρείας είναι οι: 

α) Ευρωπαϊκή Πίστη ΑΕΓΑ με ποσοστό συμμετοχής 50%. 

β) Γεωργακόπουλος Χρήστος με ποσοστό συμμετοχής 5%. 

γ) Λοιποί μικρομέτοχοι ιδιώτες, στελέχη της Ευρωπαϊκής Πί¬ 
στης ΑΕΓΑ με ποσοστό συμμετοχής μικρότερο του 5%. 

Σκοπός της Εταιρείας είναι η διαχείριση Αμοιβαίων Κεφα¬ 
λαίων σύμφωνα με τις διατάξεις του Νομοθετικού Διατάγματος 
608/70 «περί Εταιρειών Επενδύσεων Χαρτοφυλακίου και Αμοι¬ 
βαίων Κεφαλαίων». 

Το πρώτο Διοικητικό Συμβούλιο της Εταιρείας θα συγκροτη¬ 
θεί από τους: 

1. Χρήστο Γεωργακόπουλο, Πρόεδρο και Διευθύνοντα Σύμ¬ 
βουλο. 

2. Δημήτρη Κοντογούλα, Αντιπρόεδρο. 

3. Ευστάθιο Φωτόπουλο, Μέλος. 

4. Γεώργιο Ζάχο, Μέλος. 

5. Ιωάννη Κουφόπουλο, Μέλος. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1990 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. Ε.Κ. 19/6137 (4) 

Αύξηση του ορίου εκδόσεως ομολόγων της ΕΤΒΑ από 270 δισ. 
δρχ. σε 300 δισ. δρχ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του Ν.Δ. 3746/1957 «Περί ασφαλιστικών 
ρητρών φορολογικών απαλλαγών και άλλων τινών διευκολύν¬ 
σεων παρεχομένων, τα ομολογιακά δάνεια και προνομιούχους 
μετοχάς, εκδιδομένας δια παραγωγικούς σκοπούς». 

2. Τις διατάξεις της παρ. 2,του άρθρου 31 του Ν. 542/1977 
«Περί τροποποιήσεως, αντικαταστάσεως και συμπληρώσεως φο¬ 
ρολογικών και άλλων τινών διατάξεων», όπως συμπληρώθηκε με 
την παράγραφο 1 του άρθρου 9 του Ν. 876/1979 «περί τροπο¬ 
ποιήσεως και συμπληρώσεως διατάξεων αναφερομένων εις την 
ανάπτυξιν της Κεφαλαιαγοράς». 

3. Τις διατάξεις των άρθρων 7 και 12 του Α.Ν. 143 «Περί μέ¬ 
τρων προς ενίσχυσιν της Κεφαλαιαγοράς» όπως ισχύει σήμερα. 

4. Τον Ν. 1806/88 για την «Τροποποίηση της νομοθεσίας για 
τα Χρηματιστήρια Αξιών και άλλες διατάξεις». 

5. Τις διατάξεις του άρθρου 3 του Ν. 128/75 «Περί τροποποι¬ 
ήσεως και συμπληρώσεως διατάξεων τινών αναφερομένων εις 
την λειτουργία του Χρηματοδοτικού συστήματος» όπως συμπλη¬ 
ρώθηκε με το άρθρο 1 του Ν. 1046/80 «Περί συμπληρώσεως 
διατάξεων της τραπεζικής Νομοθεσίας». 

6. Τις αποφάσεις της Νομισματικής Επιτροπής: 

- 95/9/14.10.1975 «Περί των προϋποθέσεων εκδόσεως 
Τραπεζικών ομολόγων» όπως ισχύει σήμερα. 

— 310/1/22.4.1981 με την οποία διευκρινίζονται οι διατά¬ 
ξεις που ισχύουν σχετικά με το ανώτατο όριο των ομολόγων κάθε 
Τράπεζας που βρίσκονται σε κυκλοφορία. 

7. Την αριθμ. 879/24.11.86 Πράξη του Διοικητή της Τρά¬ 
πεζας της Ελλάδος, σχετικά με τα επιτόκια που θα ισχύουν για 
τις ετήσιες ανανεώσεις των τραπεζικών ομολόγων που εκδίδονται 
από 1.12.86 και μετά. 

8. Την αριθμ. Γ182/20.11.87 Πράξη του Διοικητή της Τρά¬ 
πεζας της Ελλάδος, με την οποία δίνεται η δυνατότητα στα πι¬ 
στωτικά ιδρύματα να καθορίζουν ελεύθερα το επιτόκιο, τη διάρ¬ 
κεια και τους λοιπούς όρους έκδοσης, διάθεσης, ανανέωσης, εξό¬ 
φλησης και προεξόφλησης των ομολόγων που εκδίδουν. 

9. Το αντίγραφο πρακτικών της 185 Συνέδριάσεως / 

1.12.89 του Διοικητικού Συμβουλίου της ΕΤΒΑ. 

10. Το απόσπασμα των πρακτικών της με αριθ. 437/ 

21.12.89 συνεδρίασης της Επιτροπής Νομισματικών και Πι¬ 
στωτικών Θεμάτων της Τραπέζης Ελλάδος βάσει του οποίου 
εγκρίνεται η αναπροσαρμογή στο ποσό των 300 δισ. δρχ. του 
ανωτάτου συνολικού ορίου μέχρι του οποίου μπορεί η Ελληνική 
Τράπεζα Βιομηχανικής Αναπτύξεως να θέσει σε κυκλοφορία τρα¬ 
πεζικά ομόλογα. 

11. Την απόφαση ΕΚ.105/18.9.89 της Επιτροπής Κεφα¬ 
λαιαγοράς. 

•■12. Την έκθεση των Ορκωτών Λογιστών / 5.6.1989. 

13. Την εισήγηση του Π. Κυριακοπούλου, αποφασίζει ομό¬ 
φωνα: 

Παρέχει την άδεια στην ΕΤΒΑ για αναπροσαρμογή από 270 
δισ. δρχ. στο ποσό των 300 δισ. δρχ. του ανώτατου συνολικού 
ορίου εκδόσεως Τραπεζικών ομολόγων που βρίσκονται σε κυκλο¬ 
φορία σύμφωνα με τους κατωτέρω όρους: 

1. Η έκδοση του δάνειου με διετή και τριετή τραπεζικά ομό¬ 
λογα γίνεται σύμφωνα με το Ν.Δ. 3746/1957 και το Ν. 128/ 
1975, όπως ισχύουν σήμερα, και τις σχετικές αποφάσεις της 
Επιτροπής Κεφαλαιαγοράς και της Επιτροπής Νομισματικών 
και Πιστωτικών Θεμάτων. 

2. Έκδοση και διάθεση: Η ονομαστική αξία κάθε ομολόγου . 
ανέρχεται σε 5.000 δρχ. Τα ομόλογα εκδίδονται σε απλούς ή 
πολλαπλούς τίτλους. 

Τα ομόλογα είναι ανώνυμα και διατίθενται σε δημόσια έγ¬ 
γραφή και συνεχή προσφορά, κατά τη διάρκεια του μήνα που 
προηγείται της ενάρξεως της διάρκειάς τους, στο κατάστημα της 
Τράπεζας και σε καταστήματα άλλων πιστωτικών ιδρυμάτων και 
χρηματιστών που έχουν εξουσιοδοτηθεί. 

3. Διάρκεια: Τα ομόλογα έχουν διάρκεια 2 και 3 ετών που αρ¬ 

χίζει από την έναρξη της περιόδου εκτοκισμού, όπως αυτή καθο¬ 
ρίζεται στον 4ο όρο. „ 

4. Επιτόκιο: Το επιτόκιο των ομολόγων ορίζεται σύμφωνα με 
την 1182/20.11.87 Πράξη του Διοικητού της Τράπεζας της 


Ελλάδος. Το επιτόκιο παραμένει σταθερό για όλη τη διετή ή 
τριετή διάρκειά των. Η περίοδος εκτοκισμού αρχίζει την πρώτη 
μέρα του μήνα που έπεται της ημερομηνίας εκδόσεως και διαθέ- 
σεως του τίτλου. Ο τόκος θα είναι πληρωτέος δεδουλευμένος 
κάθε έτος την ημερομηνία που αναγράφεται σε κάθε τοκομερίδιο 
με αποκοπή του αντίστοιχου τοκομεριδίου. 

5. Εξόφληση: Τα ομόλογα εξοφλούνται στον κομιστή, στο κα¬ 
τάστημα της Τράπεζας και σε καταστήματα άλλων πιστωτικών 
ιδρυμάτων και χρηματιστών που έχουν εξουσιοδοτηθεί, με την 
καταβολή της ονομαστικής τους αξίας κατά την ημερομηνία λή¬ 
ξης τους εφόσον συμπίπτουν με εργάσιμες ημέρες, αλλιώς την 
αμέσως επόμενη εργάσιμη ημέρα. 

6. Φορολογικές απαλλαγές: 

α) Οι τόκοι των ομολόγων δεν υπολογίζονται στο φορολογητέο 
εισόδημα απαλλάσσονται από οποιαδήποτε φορολογία υπέρ του 
Δημοσίου ή υπέρ οποιουδήποτε τρίτου. 

β) Οι τίτλοι των ομολόγων, οι επαχθείς μεταβιβάσεις και οι 
ανανεώσεις τους, για οποιοδήοπτε λόγο, απαλλάσσονται από 
κάθε φόρο ή τέλος υπέρ του Δημοσίου ή υπέρ οποιουδήποτε τρί¬ 
του. Επίσης απαλλάσσονται από τα τέλη χαρτοσήμου οι εξοφλή¬ 
σεις των τόκων και του κεφαλαίου κατά τη λήξη ή κατά την εξα¬ 
γορά των ομολόγων. 

Γενικά το δάνειο απαλλάσσεται από κάθε φόρο, χαρτόσημο ή 
οποιοδήποτε άλλο τέλος οποιασδήποτε φύσεως και μορφής υπέρ 
του Δημοσίου ή υπέρ οποιουδήποτε άλλου προσώπου. 

7. Εισαγωγή στο Χρηματιστήριο: Τα ομόλογα ΕΤΒΑ είναι 
διαπραγματεύσιμα στο Χρηματιστήριο Αξιών Αθηνών. 

8. Παραγραφή αξιώσεων: Οι αξιώσεις από το κεφάλαιο των 
ομολόγων υπόκεινται σε ΙΟετή παραγραφή και οι αξιώσεις από 
τους τόκους σε πενταετή παραγραφή. 

9. Λοιποί όροι: Οι τίτλοι (ομόλογα) θά αναγράφουν την διάρ¬ 
κεια του ομολόγου, τον αριθμό του, την σειρά, την ονομαστική 
του αξία, την ημερομηνία έκδοσής του, την ημερομηνία έναρξης 
και λήξης του, το επιτόκιό του, τα στοιχεία της εγκριτικής από¬ 
φασης της Επιτροπής Κεφαλαιαγοράς και θα είναι υπογραμμένα 
με μηχανικό μέσο από τον Διοικητή της Τράπεζας. 

Στους τίτλους θα είναι προσαρτήμένα τα αντίστοιχα δύο ή τρία 
ετήσια τοκομερίδια. 

10. Η Τράπεζα θα χρησιμοποιήσει το προϊόν των ομολόγων 
για να χρηματοδοτήσει προγράμματα ιδρύσεως, επεκτάσεως και 
εκσυγχρονισμού παραγωγικών μονάδων που συμβάλλουν στην 
οικονομική ανάπτυξη της χώρας. 

Η απόφαση αυτή να δημοσιευθεί στην Εφημερίδα της Κυβερνήσέως. 

Αθήνα, 29 Ιανουάριου 1990 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- 4 — 

Αριθ. Ε.Κ: 17/6136 :, (5) 

Ίδρυση της Χρηματιστηριακής Ανώνυμης Εταιρείας με την επω¬ 
νυμία «ΑΛΚΗ» ΑΕ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 «Τροποποίηση της Νομοθεσίας για/τα 
Χρηματιστήρια Αξιών και άλλες διατάξεις». 

2. Την από.3.1.90 αίτηση της Εταιρείας. 

3. Την εισήγηση του Ιακ. Βαχαβιόλου, αποφασίζει ομόφωνα: 

Παρέχει την άδεια για την ίδρυση και λειτουργία της Ανώνυ¬ 
μης Χρηματιστηριακής Εταιρείας με την επωνυμία «ΑΛΚΗ» ΑΕ, 
με μετοχικό κεφάλαιο 200.000.000 δρχ. 

Το Διοικητικό Συμβούλιο της Εταιρείας θα συγκροτηθεί από 
τους κατωτέρω: 

Αλκιβιάδης Κοτζάμπασης, Πρόεδρος, Διευθύνων Σύμβου¬ 
λος. .. .. 

Σπόρος Κοτζάμπασης, Αντιπροέδρος, Σύμβουλος Επενδύσεων. 

Θεόδωρος Γαβριηλίδης, Νομικός Σύμβουλος. 

Κωνσταντίνος Αγγελάκης, Προϊστάμενος Λογιστηρίου. 

Γεώργιος Καπερώνης, Αντικρυστής. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 1 Φεβρουάριου 1990 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. 30224 (6) 

Καταβολή μέρους των οφειλομένων δεδουλευμένων αποδοχών 

στους μισθωτούς της επιχ/σης ΒΟΜΒΥΚΡΥΛ που έκαναν 

επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 
1172/81 «Περί κυρώσεως, συμπληρώσεως και ερμηνείας της 
υπό χρονολογίαν 2.3.81 Πράξεως Νομοθετικού Περιεχομένου 
«περί καταβολής υπό του Οργανισμού Απασχολήσεως Εργατικού 
Δυναμικού, δεδουλευμένων αποδοχών και αποζημιώσεων εις μι¬ 
σθωτούς κ.λπ.». 

2. Την αριθμ. 385/90 γνωμοδότηση του Δ.Σ. του ΟΑΕΔ 
(αριθμ. συνεδρίασης 6/6.2.90) που μας υποβλήθηκε με το αριθ. 
101872/7.2.90 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γε¬ 
νικότερου κοινωνικού συμφέροντος και προκύπτει έκδηλη οικονο¬ 
μική αδυναμία της επιχ/σης ΒΟΜΒΥΚΡΥΛ. 

4. Την αριθμ. 98300/^25.10.89 εξουσιοδοτική Υπ. απόφαση, 
αποφασίζουμε: 

Εγκρίνουμε την καταβολή από τον ΟΑΕΔ στον καθένα από 
τους τριακοσίους πενήντα οκτώ (358) μισθωτούς της επιχ/σης 
ΒΟΜΒΥΚΡΥΛ που έκαναν επίσχεση εργασίας μέρους των οφει- 
λομένων δεδουλευμένων αποδοχών τους, από 1/12-31/12/89 
και Δώρου Χριστουγέννων και μέχρι του ποσού των σαράντα χι¬ 
λιάδων (40.000) δρχ. συνολικού ύψους δέκα τεσσάρων εκατομ¬ 
μυρίων τριακοσίων είκοσι χιλιάδων (14.320.000) δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Φεβρουάριου 1990 

Με εντολή Υπουργού 
Ο Γενικός Γραμματέας 
Π. ΜΠΑΣΑΚΑΡΟΣ 

- 4 - 

Αριθ. 63913 (7) 

Ορισμός ως υποχρεωτικής της αναγραφής στη συσκευασία όλων 
των κοκκωδών σκευασμάτων της ημερομηνίας λήξης τους. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 721/77 «περί εγκρίσεως κυκλοφορίας 
και ελέγχου των γεωργικών φαρμάκων ως και ρυθμίσεως συνα¬ 
φών θεμάτων. 

2. Τη γνωμοδότηση για το 3ο θέμα της 1ης/2.2.28 Συνε¬ 
δρίασης του ΑΣΥΓΕΦ, αποφασίζουμε: 

Ορίζουμε ως υποχρεωτική τήν αναγραφή στη συσκευασία 
όλων των κοκκωδών σκευασμάτων της ημερομηνίας λήξης τους. 

Η απόφαση αυτή που ισχύει ένα (1) χρόνο από την υπογραφή 
της, να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1990 

Ο ΥΠΟΥΡΓΟΣ 

ΣΤ. ΔΗΜΑΣ 


Αριθ. Δ2γ/οικ.4435 (8) 

Εξαίρεση από το Ν. 1735/87 της πλήρωσης έντεκα (11) θέσεων 

της Κατηγορίας ΠΕ Βιοχημικών - Χημικών στο Περιφ. Γε¬ 
νικό Νοσ. Παίδων Αθηνών «Η Αγία Σοφία». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1735/87. 

2. Το αριθ. ΔΙΠΠ/Φ.ΕΠ.21/28231/2.12.89 έγγραφο του 
Υπουργού Προεδρίας της Κυβέρνησης. 

3. Τις υπηρεσιακές ανάγκες του Περιφ. Γενικού Νοσ/μείου 
Παίδων Αθηνών (Αγία Σοφία». 

4. Την αριθ. Α3β/οικ. 87 ΦΕΚ 147/23.3.87 τ.Β’ Υπουρ¬ 
γική Απόφαση (Οργανισμός του Νοσοκομείου), αποφασίζουμε: 

1. Εξαιρούμε από την εφαρμογή των διατάξεων του Ν. 
1735/87 την πλήρωση έντεκα (11) θέσεων της κατηγορίας ΠΕ 
Βιοχημικών - Χημικών στο Περιφ. Γενικό Νοσ/μείο Παίδων 
Αθηνών «Η Αγία Σοφία» οι οποίες εξαιρέθηκαν από το μέτρο της 
αναστολής των διορισμών στο Δημόσιο, και των οποίων η πλή¬ 
ρωση εμπίπτει στις διαδικασίες του Νόμου αυτού, προκειμένου να 
αντιμετωπισθούν λειτουργικά προβλήματα του Νοσοκομείου. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 30 Ιανουάριου 1990 


ΟΙ ΥΠΟΥΡΓΟΙ 


ΠΡΟΕΔΡΙΑΣ 
"ΤΗΣ ΚΥΒΕΡΝΗΣΗΣ 

ΝΙΚ. ΘΕΜΕΛΗΣ 


ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΕΩΡΓ. ΜΕΡΙΚΑΣ 


Αριθ. Γ6α/282 (9) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στην Κουρκούτη-Νεκταρία του Στυλιανού. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/282/6.2.1990 έχει χορηγηθεί στην 
Κουρκούτη Νεκταρία του Στυλιανού άδεια ασκήσεως επαγγέλ.- 
ματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1990 

Με εντολή Υπουργού 
Ο Διευθυντής 

ΧΑΡ. ΠΑΠΑΔΟΠΟΥΛΟΣ 

-φ- 

Αριθ. Β2 5598 (10) 

Παροχή άδειας στον Κων/νο Καλαβρό καθηγητή τμ/τος Νομι¬ 
κής του Παν/μίου Θράκης να προσφέρει τις υπηρεσίες του ως 
βοηθός Νομικού Συμβούλου. , 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

\.Λο άρθρο 1 παρ. β του Π.Δ. 459/1983 (ΦΕΚ 75Α/ 
1983). 

2. Την αριθ. 2252/25.10.89 αίτηση του καθηγητή του τμή¬ 
ματος Νομικής του παν/μίου Θράκης Κωνσταντίνου Καλα- 
βρού. 

3. Την αριθ. 67/Ι2.12.89 γνώμη του τμήματος Νομικής του 

παν/μίου Θράκης. 

4. Την αρ. Τ911/13.12.89 (ΦΕΚ 897/18.12.89 τ.Β') από¬ 
φαση Πρωθυπουργού ορισμού αρμοδιοτήτων στον Αναπληρωτή 
Υπουργό Εθνικής Παιδείας και Θρησκευμάτων. 

5. Τα αριθ. Α. 2642/18.12.89, και Α.2642(α)/27.12.89 
έγγραφα του παν/μίου Θράκης, αποφασίζουμε: 

Χορηγούμε στον Κωνσταντίνο Καλαβρό καθηγητή του τμή¬ 
ματος Νομικής του παν/μίου Θράκης άδεια για να προσφέρει τις 
υπηρεσίες του ως βοηθός Νομικός Σύμβουλος στη Νομική υπη¬ 
ρεσία της ΕΡΤ Α.Ε. Για το σκοπό αυτό του χορηγούμε άδεια 
απουσίας με αποδοχές για τρεις (3) ημέρες ανά εβδομάδα. 

Η άδεια που του χορηγήθηκε να προσφέρει τις υπηρεσίες του 
ως νομικός σύμβουλος στο Πανεπιστήμιο Θεσσαλίας με την αριθ. 
Β2 2010(21.3.85) και Β2 2010/21.3.85 (ΦΕΚ 191/9.4.85 

τ.Β') παύει να ισχύει μετά την ισχύ της απόφασης αυτής. 

Το σύνολο των αποδοχών του από την ΕΡΤ Α.Ε. δεν μπορεί να 
υπερβαίνει κατά μήνα το σύνολο των καθαρών αποδοχών του ως 
μέλους ΔΕΠ σύμφωνα με το άρθρο 104(Στ) του Συντάγμα¬ 
τος. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 5 Φεβρουάριου 1990 

Ο ΑΝΑΠΛ. ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 


Αριθ. 23132/5/90 (11) 

Αύξηση κατά 16% των εισφορών υπέρ ΤΠΑΕΝ. 


ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

1. Τις διατάξεις της παραγρ. 2 του άρθρου 2 του ΝΔ 423/70 
περί τροποποιήσεως του ΝΔ 3736/1957 «περί Ταμείου Πρό¬ 
νοιας Αξιωματικών Εμπορικού Ναυτικού». 

2. ΤΠΑΕΝ/Γραφ. Προέδρου έγγραφο αριθμ. 6460/1.3.89 
με το συνημμένο σ’ αυτό απόσπασμα πρακτικού του ΔΣ/ΤΠΑΕΝ 
της συνεδρίασης αριθμ. 8/22.2.89. 

3. ΥΠΕΘΟ/Δ/νση Τιμών και Εισοδημάτων έγγραφο αριθ. 
34856/1435/6.10.1989, εγκρίνουμε: 

1. Την απόφαση που πήρε το Διοικητικό Συμβούλιο του Τα¬ 
μείου Προνοίας Αξιωματικών Εμπορικού Ναυτικού (ΤΠΑΕΝ) 
κατά την 8η συνεδρίαση της 22.2.1989 για την αύξηση της τα¬ 
κτικής μηνιαίας εισφοράς των ασφαλισμένων του από 1.7.1989 
και σε ποσοστό 16%. 


2. Να κοινοποιηθεί για άμεση εκτέλεση και να δημοσιευθεί 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Φεβρουάριου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΓΕΝΝΗΜΑΤΑΣ Γ. ΣΟΥΦΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Ν. ΠΑΠΠΑΣ 

- +- 

Αριθ. 23132/6/90 (12) 

Αύξηση κατά 12% των χορηγουμένων από το ΤΠΑΕΝ εφάπαξ 
παροχών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παραγρ. 2 του άρθρου 5 του ΝΔ 
3736/57 «Περί Ταμείου Προνοίας Αξιωματικών Εμπορικού 
Ναυτικού». 

2. ΤΠΑΕΝ/Γραφ. Προέδρου έγγραφο αριθμ. 6460/1.3.89 
με το συνημμένο σ’ αυτό απόσπασμα πρακτικού του ΔΣ/ΤΠΑΕΝ 
της συνεδρίασης αριθμ. 8/22.2.89. 

3. ΥΠΕΘΟ/Δ/νση Τιμών και Εισοδημάτων έγγραφο αριθμ. 
34856/1435/6.10.89, εγκρίνουμε: 

1. Την απόφαση που πήρε το Διοικητικό Συμβούλιο του Τα¬ 
μείου Προνοίας Αξιωματικών Εμπορικού Ναυτικού (ΤΠΑΕΝ) 
κατά την 8η συνεδρίαση της 22.5.1989 για την αύξηση των 
εφάπαξ παροχών στους μετόχους του σε ποσοστό 12%. 

2. Η αύξηση αυτή χορηγείται σ'ε όσους έλαβαν ή θα λάβουν 
από το Ναυτικό Απομαχικό -Ταμείο παροχή (σύνταξη ή εφάπαξ 
αποζημίωση) με απόφαση που φέρει ημερομηνία μεταγενέστερη 
της 30.6.1989. 

3. Να κοινοποιηθεί για άμεση εκτέλεση και να δημοσιευθεί 
στην Εφημερίδα της Κυβερνήσεως. 

Πειραιάς, 5 Φεβρουάριου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ , ΟΙΚΟΝΟΜΙΚΩΝ 

Γ. ΓΕΝΝΗΜΑΤΑΣ Γ. ΣΟΥΦΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Ν. ΠΑΠΠΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καηοδιστρΐου 34 
104 32 ' 
22.3211 ΥΡΕΤΟΠ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρΐου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















